open-index/open-wikipedia-markdown huggingface dataset:
Rochus Misch

**Rochus Misch** () oli Adolf Hitlerin sisäpiiriin kuulunut saksalainen Oberscharführer. Hän toimi Hitlerin kuriirina, henkivartijana ja puheluiden vastaanottajana vuodesta 1940 tämän itsemurhaan 30. huhtikuuta 1945.

Misch syntyi Stare Siołkowicessa lähellä Opolea Sleesiassa. Hän jäi kaksivuotiaana orvoksi ja asui isovanhempiensa kanssa. Misch työskenteli maalarina. Hänen tyttärensä nimi on Brigitta Jacob-Engelken.

Misch liittyi Waffen-SS-joukkoihin vuonna 1937. Puolan offensiivin aikana hän haavoittui vakavasti Modlinin taistelussa, mutta onnistui neuvottelemaan puolalaisten joukkojen antautumisen taistelun aikana. Palkinnoksi teostaan hän sai toisen luokan rautaristin.   

Misch joutui Neuvostoliiton vangiksi paettuaan Führerbunkerista 2. toukokuuta 1945 vain kaksi tuntia ennen kuin puna-armeija valtasi bunkkerin. Hän vietti yhdeksän vuotta vankileirillä, minkä aikana häntä kidutettiin jotta hän kertoisi Hitlerin tarkan kohtalon. Vapauduttuaan vuonna 1954 hän palasi Berliiniin, jossa hän asui kahden kilometrin päässä Führerbunkerista. Bunkkerin löydyttyä uudelleen 1990-luvulla Misch vastusti bunkkerin tuhoamista selittäen sen olevan tärkeä osa maailmanhistoriaa. Misch kirjoitti muistelmistaan kirjan *Der letzte Zeuge* (*The Last Witness*), joka julkaistiin vuonna 2008. Siegfried Knappen kuoltua 1. joulukuuta 2008 Misch oli viimeinen elossa oleva Führerbunkerissa asunut henkilö.

Ikääntynyttä Mischiä haastateltiin säännöllisesti vielä 2000-luvun puolella. Hän antoi viimeisimmän haastattelunsa Daily Expressille vuonna 2011.

Vuoden 2004 elokuvassa *[[Perikato (elokuva)|Perikato]]* Mischiä esitti Heinrich Schmieder.

## Lähteet

## Aiheesta muualla
* Burns, Chris. (October 15, 1999). "Berliners debate what to do with Hitler's bunker". *CNN*
* Hall, Allan. (May 3, 2005). "Hitler, the Tragic Goebbels Children and Me: 60 Years on, Führer's Nurse Tells Her Story". *The Daily Mail*, p.&nbsp;13
* Der Spiegel online, 29 July 2007, Des Teufels Leibwächter: Die Geheimnisse des letzten lebenden Hitler-Vertrauten http://www.spiegel.de/panorama/zeitgeschichte/0,1518,496950-2,00.html
* 2005 Salon.com interview 
* Rochus Misch talks about his wartime experiences including his time in Hitler's bunker and the death of the Führer
* Rochus Mischin muistokirjoitus Helsingin Sanomissa
Halikon Meisala

**Halikon Meisala** on kylä entisen Halikon kunnan alueella Halikonlahden rannalla Salossa. Kylä sijaitsee Soikvuoren ja Mustametsän mäkien ja Purilanjoen välisessä laaksossa. Kylässä on muutamia maatiloja. Kylän nimi oli vielä ennen vuoden 2009 kuntaliitosta pelkkä Meisala, mutta se muutettiin Halikon Meisalaksi erotuksena kaupungissa sijaitsevaan toiseen kylään, minkä nimeksi tuli Paimion Meisala.

Meisalan keskellä on vanha Meisalan tila. Kylä on kuulunut suomalaisen vero-oikeuden piiriin, joten se on perustettu ennen 1300-lukua. Meisalalla on ollut myös tytärkylä Kyneppälahti, joka on liitetty takaisin Meisalaan. Kylän kantatila päätyi 1500-luvulla Vuorentaan kartanon haltuun panttilainana ja siirtyi 1600-luvulla puustelliksi. Myöhemmin tila siirtyi valtiolle. Meisalasta tuli itsenäinen tila vasta 1940-luvun lopulla. Kantatilaan kuului kolme torppaa: Purila, Kiikala ja Mäenala, jotka ovat edelleen kylässä maatiloina.

Meisalassa sijaitsevat Lehtiniemen leirikeskus ja Vaisakon suojeltu lehtoalue.

## Lähteet
María Isabel Urrutia

**Maria Isabel Urrutia Osoró ** (s. 25. maaliskuuta 1965 Candelaria, Valle del Cauca) on kolumbialainen painonnostaja ja olympiavoittaja. Vuodesta 2006 lähtien hän on kuulunut kotimaansa edustajainhuoneeseen.

Urrutia voitti naisten 75&nbsp;kg:n sarjan kultamitalin Sydneyn olympialaisissa 2000. Hän on kotimaansa ensimmäinen olympiavoittaja. MM-kilpailuissa hän voitti yhteistuloksen mestaruuden 82,5&nbsp;kg:n sarjassa Sarajevossa 1990  ja 83&nbsp;kg:n sarjassa Istanbulissa 1994. Lisäksi hän saavutti MM-kisojen yhteistuloskilpailuissa neljä hopea- ja kaksi pronssimitalia. 

## Lähteet
Kengurusaari

**Kengurusaari** () on saari Etelä-Australiassa. Se on Tasmanian ja Melvillensaaren jälkeen Australian kolmanneksi suurin saari. Saari on noin 150 kilometriä pitkä ja 0,9–55 kilometriä leveä. Sen pinta-ala on 4&nbsp;416 neliökilometriä. Yli kolmasosa saaresta on kansallispuistoa tai suojelualuetta. Vuonna 2006 saarella asui 4&nbsp;702 ihmistä.

Kengurusaari erkani Australian mantereesta merenpinnan nousun takia noin 10&nbsp;000 vuotta sitten. Saarelta tehdyt löydöt viittaavat saarella olleen aboriginaalien asutusta ennen eurooppalaisten tutkimusmatkailijoiden saapumista. Aboriginaalien jälkeen seuraavat asukkaat saarella olivat merileijonien metsästäjiä. He saapuivat 1800-luvun alussa ja toivat saarelle mukanaan myös Tasmaniasta ja manner-Australiasta kidnapattuja aboriginaalinaisia, jotka pakotettiin saarella töihin. Britit löysivät saaren ensimmäisinä eurooppalaisina vuonna 1802. Tutkimusretkeä johtanut kapteeni Matthew Flinders nimesi saaren Kengurusaareksi (Kangaroo Island), koska he olivat metsästäneet kenguruita saarelta tutkimusmatkan aikana.

Saarella sijaitsee neljä majakkaa: vuonna 1852 rakennettu Cape Willoughby, 1858 rakennettu Cape Borda, 1908 rakennettu Cape St Albans ja 1909 rakennettu Cape du Couedic. Cape Willoughbyn majakka on Etelä-Australian vanhin.

Toukokuussa 1860 Kengurusaaren edustalla haaksirikkoutui suomalainen parkkilaiva Fides. Haaksirikossa kuoli laivan kapteeni ja yhdeksän miehistön jäsentä.

## Kuvia

Tiedosto:Cape Willoughby Lighthouse.jpg| Vuonna 1852 rakennettu Cape Willoughby on Etelä-Australian ensimmäinen majakka. 
Tiedosto:RemarkableRocksKI.jpg | Ainutlaatuisia kiviä.
Tiedosto:SeaLion 0764.jpg | Merileijona Kengurusaarella.
Tiedosto:Cape du Couedic Lighthouse 01.jpg | Cape du Couedic on rakennettu vuonna 1909.


## Lähteet

## Aiheesta muualla

* Kengurusaaren turismi 
* Abc:n artikkeli: Kangaroo Island Unearthed
Sulkasatoa osa II

**Sulkasatoa osa II** on Lapinlahden Lintujen vuonna 1995 julkaistu kokoelma-albumi, joka on jatko-osa vuonna 1994 ilmestyneelle kokoelmalevylle *[[Sulkasatoa osa I]]*. Kappale sisältää parhaimpia kappaleita vuosilta 1985–1992 albumeilta *[[Lapinlahden Linnut (albumi)|Lapinlahden Linnut]]* (1985), *[[Jep]]* (1986), *[[Vihreä gorilla]]* (1987), *[[Lauluja Nuppilasta]]* (1988), *[[Elämä janottaa]]* (1989), *[[Tähdet kertovat (albumi)|Tähdet kertovat]]* (1990) ja *[[Grrr!]]* (1992).

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Uudenmaan Autourheilijat

**Uudenmaan Autourheilijat UAU ry** on pääasiassa Vantaalla toimiva autourheilujärjestö ja se on yksi AKK-Motorsportin jäsenjärjestöistä. Yhdistys syntyi vuonna 2008, kun Vantaan AU ja Hyrylän UA yhdistyivät. UAU:n tavoitteena on liikennekulttuurin, nuorisotyön ja autourheilun edistäminen koko pääkaupunkiseudulla. Seurojen yhdistymisen pyrkimyksenä on isomman jäsenmäärän turvin parantaa lajin harrastusmahdollisuuksia. Nykyään yhdistyksen lajit ovat rallisprint, jokamiesluokka ja karting. Nykyinen jäsenmäärä on yli 100. Seuran puheenjohtaja on Klaus Tanskanen.

Vantaan Autourheilijat -yhdistys muodostui vuonna 1997, kun Tikkurilan, Keimolan ja Vantaan Urheiluautoilijoiden seurat yhdistyivät.

Yhdistys järjesti radio-ohjattavien polttomoottoriautojen Pohjoismaiden mestaruuskilpailut Vantaalla syyskuussa 2010.

## Lähteet

## Aiheesta muualla
* Pääsivusto - Uau.fi 
* Pienoisautoilujaos - Uau.fi/rc
Mabel Mosquera

**Mabel Mosquera Mena** (s. 1. heinäkuuta 1969 Quibdó, Kolumbia) on kolumbialainen painonnostaja ja olympiamitalisti. Mosquera aloitti painonnostouransa vuonna 1999. Hän voitti pronssia Ateenan olympialaisissa 2004 naisten 53 kilon sarjassa. Hänen tuloksensa kilpailussa oli 197,5 kiloa.
Chris Tarrant

**Christopher John Tarrant** (s. 10. lokakuuta 1946 Reading) on brittiläinen televisio- ja radiojuontaja. Hänet tunnetaan parhaiten *[[Haluatko miljonääriksi?]]* -visailuohjelman brittiläisen version juontajana. Hän on myös muun muassa juontanut 1980-luvun lopusta lähtien ITV-kanavan *…on Television*-nimistä viihdeohjelmaa (myöhemmin nimellä *Tarrant on TV*), jossa Tarrant arvosteltee ulkomaisia viihdeohjelmia. Arvostelun kohteeksi ohjelmassa on joutunut muun muassa Lapinlahden Lintujen tekemän viihdesarjan *[[Seitsemän kuolemansyntiä (sketsisarja)|Seitsemän kuolemansyntiä]]* jakso, joka osallistui vuonna 1989 Montreuxin Kultainen ruusu -kilpailuun.
Kingwood

**Kingwood** on Millencolinin albumi, joka julkaistiin vuonna 2005.

## Kappaleet
* Kaikki kappaleet kirjoittanut Nikola Sarcevic ja Mathias Färm, ellei toisin mainita.
# 
# 
# 
# 
# 
# 
# 
# 
# 
# 
# 
# 

## Kokoonpano
* Nikola Sarcevic &ndash; bassokitara ja laulu
* Mathias Färm &ndash; kitara
* Erik Ohlsson &ndash; kitara
* Fredrik Larzon &ndash; rummut
No Cigar

**No Cigar** on Millencolinin kappale, joka julkaistiin yhtyeen albumilla Pennybridge Pioneers. No Cigarista tehtiin myös EP, joka julkaistiin vain Australiassa ja Yhdysvalloissa.

## Kappaleet
# 
# 
# 
# 
# 
# 
# 
# 

## Lähteet
The Best of David Bowie 1974/1979

**The Best of David Bowie 1974/1979** on David Bowien vuonna 1998 julkaistu kokoelma-albumi.

## Kappaleet
# 
#  
# 
#  
#  
#  
# 
# 
#  
#  
# 
# 
# 
# 
#  
# 
# 
# 

## Lähteet
Superystävät (vuoden 1978 animaatiosarja)

**Superystävät** () on yhdysvaltalainen Hanna-Barberan tuottama animaatiosarja, joka on toinen spin-off-sarja alkuperäiselle *[[Superystävät (vuoden 1973 animaatiosarja)|Superystäville]]*. Sarja perustuu DC Comicsin Oikeuden Puolustajiin. Sarjasta tuotettiin yhteensä 16 jaksoa, jotka esitettiin Yhdysvalloissa vuoden 1978 aikana.

Superystävien ryhmän jäseninä toimivat tällä kertaa Teräsmies, Batman, Robin, Ihmenainen, Vihreä Lyhty, Salama, Haukkamies, Vesimies, Apache Chief, Samurai ja Black Vulcan. Yhdessä he taistelivat Tuomion Legioonaa vastaan, johon kuuluivat Lex Luthorin lisäksi Brainiac, Bizarro, Lelumies, Arvuuttaja, Gorilla Grodd, Sinestro, Black Manta, Kapteeni Kylmä, Linnunpelätin, Cheetah, Giganta ja Solomon Grundy.

Myös Suomessa sarja on julkaistu DVD:n muodossa.

## Äänirooleissa

## Vastaanotto ja arvostelu
Wizard Magazine listasi vuonna 2001 *Superystävät* sijalle 62 laatimassaan kautta aikain sadan parhaan animaatiosarjan listalla.

## Lähteet
*HB Shows.com - The Hanna-Barbera Super Center 

### Viitteet
Machine 15

__NOTOC__
**Machine 15** on Millencolinin seitsemäs studioalbumi, joka ilmestyi huhtikuussa 2008, joskin Australiassa jo maaliskuussa. Albumi julkaistiin Yhdysvalloissa 6. toukokuuta 2008 ja Japanissa 21. toukokuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Nikola Sarcevic – laulu, basso, lyömäsoittimet, kosketinsoitin
* Erik Ohlsson – kitara, kosketinsoitin, kansikuva
* Mathias Färm – kitara, lyömäsoittimet, kosketinsoitin, avustava äänittäjä, editoija
* Fredrik Larzon – rummut, lyömäsoittimet

## Arvostelut
* Allmusic: 
* AbsolutePunk: 74 %

## Lähteet
Jalometallia

**Jalometallia** (alaotsikkona **Kovimmat suomalaisen rokin klassikot**) on suomalainen albumi, joka julkaistiin 31. lokakuuta 2003. Se sisältää tunnettuja suomirock-hittejä eri esittäjien esittäminä. Levy on jatkoa vuoden 2002 *[[Takorautaa]]* -albumille, jolla versioitiin kauneimpia suomalaisia rakkauslauluja.

## Kappaleet
# Jonne Aaron: 
# Niko Ahvonen: 
# Mari Rantasila: 
# Samuli Edelmann: 
# Hannu Leidén: 
# Suski: 
# Sammy Aaltonen: 
# Pelle Miljoona ja Kim Brown: 
# Marjo Leinonen: 
# Nopsajalka: 
# Zarkus Poussa ja Marzi Nyman: 

**Bonuskappale**
# Moog Konttinen & Kontra: 

## Aiheesta muualla

* Edel Recordsin albumisivu
Guo Moruo

**Guo Moruo** (; 1892 – 12. kesäkuuta 1978) oli kiinalainen runoilija, kirjailija, historioitsija, arkeologi ja poliitikko. Guo oli Kiinan kommunistisen puolueen merkittävä jäsen. Hän toimi Kiinan tiedeakatemian puheenjohtajana vuodesta 1949 kuolemaansa saakka.  

Guo syntyi Sichuanin provinssissa. Hän osallistui vuonna 1927 Nanchangin kansannousuun, jonka epäonnistuttua hän pysyi paossa Japanissa aina vuoteen 1937. 

Guolle myönnettiin vuonna 1951 Leninin kansainvälinen rauhanpalkinto. 

Guo koki vainoa kulttuurivallankumouksen yhteydessä vuonna 1966. Hän kuitenkin sai jälleen poliittista vaikutusvaltaa päästyään vuonna 1969 Kiinan kommunistipuolueen keskuskomiteaan. 

## Lähteet
Maya Lin

**Maya Ying Lin** (s. 5. lokakuuta 1959) on yhdysvaltalainen arkkitehti. Hänet tunnetaan etenkin Washingtonissa sijaitsevan Vietnamin sodan muistomerkin (*[[Vietnam Veterans Memorial]]*) suunnittelijana.

## Elämäkerta

Maya Ying Lin syntyi 5. lokakuuta 1959 Athensin kaupungissa Yhdysvaltojen Ohion osavaltiossa. Hänen vanhempansa olivat paenneet Yhdysvaltoihin Kiinasta vuonna 1948. Hän opiskeli arkkitehtuuria Yalen yliopistossa, jossa hän suoritti alemman tutkinnon vuonna 1981.

Lin tuli erityisen tunnetuksi Yhdysvaltojen pääkaupungissa Washingtonissa sijaitsevan Vietnam Veterans Memorial -muistomerkin suunnittelijana. Kilpailu Vietnamin sodan muistomerkin suunnittelusta oli avoin myös muille kuin ammattiarkkitehdeille. Siihen lähetettiin 1&nbsp;421 suunnitelmaa, joista voittajaksi valittiin Linin ehdotus vuonna 1981. Linin työ perustui hänen vuosikurssinsa projektiin Yalessa.

Linin suunnittelema muistomerkki poikkesi monin tavoin perinteisistä sotamuistomerkeistä. Yleisilmeeltään se on minimalistinen ja esimerkiksi hahmoja siinä ei ole lainkaan. Muistomerkki on hieman muinaisten hautojen tapaan maahan upotettu V:n muotoinen musta graniittiseinä, johon on kirjoitettu kaikkien sodassa kaatuneiden amerikkalaisten nimet vuodesta 1959 vuoteen 1975. Katsoja löytää paitsi yksittäiset nimet, mutta myös nimien suuremman kokonaisuuden, jolla korostetaan sodan uhrien määrää. Työtä innoitti Linin mukaan Sommen taistelun muistomerkki Ranskan Thiepvalissa, jossa nimiä on esitetty samaan tapaan. Muistomerkki oli aikanaan kiistanalainen. Suurin osa kritiikistä kohdistui muistomerkin suunnitelmaan. Jotkut olisivat halunneet perinteisemmän sotamuistomerkin. Toisaalta jotkin muut piirit kritisoivat myös muistomerkin suunnittelijan kiinalaista etnistä taustaa. Kritiikistä huolimatta muistomerkistä tuli lopulta hyvin suosittu ja nykyisin se on myös matkailukohde.

Vietnamin sodan muistomerkin valmistumisen jälkeen vuonna 1982 Lin vietti jonkin aikaa hiljaiseloa opiskellen Harvardin yliopistossa. Hän jätti yliopiston vuonna 1983 ja ryhtyi arkkitehdin töihin Bostoniin. Vuonna 1986 hän suoritti arkkitehtuurin ylemmän tutkinnon Yalen yliopistossa. Vuonna 1988 hän suunnitteli Southern Poverty Law Centerin tilauksesta Civil Rights Memorial -muistomerkin kansalaisoikeusliikkeelle. Sittemmin Lin on tehnyt muutakin julkista taidetta. Hänen töitään ovat esimerkiksi *The Women’s Table* (1993) Yalen yliopistolla, *The Wave Field* (1995) Ann Arborissa, *Flutter* (2005) Miamissa, *Storm King Wavefield* (2009) Mountainvillessa New Yorkin osavaltiossa ja Museum of Chinese in America (2009) New Yorkin kaupungissa. Multimediatyö *What Is Missing?* (2009) käsitteli ympäristöä ja uhkia biodiversiteetille. Lin oli vuonna 2003 mukana myös syyskuun 11. päivän iskujen muistomerkin suunnittelusta järjestetyn kilpailun tuomaristossa.

Freida Lee Mockin ohjaama dokumentti *[[Maya Lin: A Strong Clear Vision]]* voitti parhaan dokumentin Oscar-palkinnon vuonna 1995. Lin  on saanut National Medal of Arts-palkinnon vuonna 2009 ja Presidential Medal of Freedom-palkinnon vuonna 2016.

## Lähteet
Robert Cheruiyot

**Robert Kipkoech Cheruiyot** (s. 26. syyskuuta 1978 Kapsabet) on kenialainen kestävyysjuoksija, joka on erikoistunut maratonille.

Cheruiyot voitti vuonna 2002 Milanon maratonin ajalla 2.08.59. Seuraavana vuonna hän oli paras Bostonin maratonilla ajalla 2.10.11 ja sijoittui lisäksi kolmanneksi Milanon maratonilla. Vuonna 2005 hän oli viides Bostonin ja neljäs New Yorkin maratonilla.

Cheruiyot voitti vuoden 2006 Bostonin maratonin reittiennätyksellä 2.07.14, joka rikkoi Cosmas Ndetin vuonna 1994 juokseman aiemman ennätyksen yhdellä sekunnilla. Tulos on myös hänen oma ennätyksensä. Cheruiyot voitti samana vuonna myös Chicagon maratonin ajalla 2.07.35, vaikka kaatuikin selälleen juuri ollessaan ylittämässä maalilinjaa. Hän löi päänsä katuun ja joutui olemaan vammojensa vuoksi kaksi päivää sairaalassa. 
 
Vuonna 2007 Cheruiyot voitti jälleen Bostonin maratonin juostuaan ajan 2.14.13, ja sijoittui lisäksi neljänneksi Chicagon maratonilla. Vuonna 2008 hän voitti Bostonin maratonin kolmannen kerran peräkkäin – ja kaikkiaan neljännen kerran – ajalla 2.07.46. Berliinin MM-kilpailuissa 2009 hän sijoittui maratonilla viidenneksi ja saman vuoden New Yorkin maratonilla toiseksi.

Cheruiyot voitti vuosina 2006–2007 kilpaillun ensimmäisen World Marathon Majors -kilpailusarjan.

## Lähteet
Lisa Eilbacher

**Lisa Eilbacher** (s. 5. toukokuuta 1956) on yhdysvaltalainen näyttelijä. Hän aloitti uransa lapsena; elokuvia, joissa hän on myöhemmällä urallaan esiintynyt, ovat muiden muassa *[[Upseeri ja herrasmies]]* (1982) ja *[[Beverly Hills kyttä]]* (1984). 

Eilbacher syntyi Saudi-Arabiassa öljy-yhtiön johtajan tyttärenä. 

## Aiheesta muualla
* 
*
Yosa Buson

**Yosa Buson**, alkuperäinen sukunimi *Taniguchi* (与謝蕪村; 1716 – 25. joulukuuta 1784) oli japanilainen runoilija ja taidemaalari Edo-kauden ajalla. Hän kuuluu Matsuo Bashōn, Kobayashi Issan ja Masaoka Shikin kanssa haikun johtaviin nimiin.

Buson opiskeli Edossa (nyk. Tokio) haikai-runoutta. Hän teki vaellusmatkan Koillis-Japaniin ja asui sen jälkeen Kiotossa. Buson kehitti haiga-taiteen, tussi- ja akvarellipiirrokset, joissa on runoja, kalligrafiaa ja piirrostaidetta. Haikut sisältävät havaintoja ja aistimuksia, ja ne ovat tyyliltään esteettisiä ja romanttisia.

## Suomennettuja runoja
* Kevätsateella, suom. Kai Nieminen, julkaisussa: *Hashi* 1995; nro 17

Antologiassa: *Sateen ääni sillalla: japanilaista runoutta*, suomentanut englannin-, saksan- ja ranskankielisistä käännöksistä Tuomas Anhava; toimittanut ja selityksin varustanut Jaakko Anhava. Helsinki: Otava 2007 
* Etana, toinen sarvi
* Illan tuulessa
* Kukat varisseet
* Lintuja vähän
* Lyhyen yön
* Onni kahlata
* Riipustus seinässä, myös antologiassa: *Toistasataa runoilijaa: runosuomennoksia 1960-luvun kulttuurilehdistä*, toim. Kalevi Seilonen, Helsinki: Tammi 1989 
* Sarastus purjeissa
* Temppelissä vanhus, myös antologiassa: *Toistasataa runoilijaa*

Antologiassa: *[[Japanilaisia runoja]]*, suom. G. J. Ramstedt, WSOY 1953 (4. painos 1978 )
* Joki
* Tuulikello
## Lähteet
Danny Dark

**Danny Dark** (oik. **Daniel Melville Croskery**, 19. joulukuuta 1938 – 13. kesäkuuta 2004) oli yhdysvaltalainen ääninäyttelijä, joka tunnettiin muun muassa Teräsmiehen äänenä 1970- ja 1980-luvulla useissa Superystävät animaatioissa.

## Ura
Dark muistetaan erityisesti lukuisista mainosäänistään sekä esiintymisestään 1970- ja 1980-luvulla Teräsmiehen äänenä. Hän aloitti uransa nuorena aluksi DJ:nä paikallisella radioasemalla ja siirtyi myöhemmin työskentelemään Clevelandiin, Miamiin, New Orleansiin ja St. Louisiin ennen kuin sai vakituisen aseman losangelesilaisesta KLAC-AM-radiokanavalta vuosina 1963–1966. Dark tunnettiin erityisesti DJ:nä, joka teki kuuntelijoilleen useita pilapuheluita ja ilmoituksia. Tämän jälkeen hän siirtyi mainosääneksi ja televisioiden kuuluttajaksi. Dark oli muun muassa pitkään NBC-televisiokanavan juontajaäänenä.

## Aiheesta muualla
* 
* Voice Chasers
Dire Tune

**Dire Tune Arissi** (s. 19. kesäkuuta 1985) on etiopialainen kestävyysjuoksija, joka on erikoistunut maratonille.

Tune sijoittui vuonna 2005 neljänneksi Los Angelesin maratonilla, mutta jäi Helsingin MM-kilpailuissa 37:nneksi. Seuraavana vuonna hän oli neljäs Debrecenissä käytyjen maantiejuoksun maailmanmestaruuskilpailujen henkilökohtaisessa kilpailussa. Joukkuekilpailussa hän kuului hopeaa saavuttaneeseen Etiopian joukkueeseen. Lisäksi hän voitti Hongkongin maratonin.

Tune voitti vuonna 2007 Houstonin maratonin ajalla 2.26.52 ja sijoittui toiseksi Naganon maratonilla juostuaan 2.28.59, mutta keskeytti Osakan MM-kisojen maratonkilpailun. Seuraavana vuonna hän uusi Houstonin maratonin voittonsa ennätyksellään, joka lähteestä riippuen on joko 2.24.39 tai 2.24.40. Huhtikuussa hän voitti Bostonin maratonin ajalla 2.25.25. Kesäkuussa 2008 hän juoksi Tšekin Ostravassa tunnin juoksun maailmanennätyksen 18&nbsp;517 metriä. Pekingin olympialaisissa 2008 Tune sijoittui viidenneksitoista ajalla 2.31.16. Vuonna 2009 hän sijoittui Bostonin maratonilla toiseksi ja Berliinin MM-maratonilla 23:nneksi.

Tune sijoittui 2010 Frankfurtin maratonilla toiseksi. Hän sai Nanningin puolimaratonin MM-kilpailuissa hopeaa sekä henkilökohtaisessa että joukkuekilpailussa. Seuraavana vuonna hän oli kuudes Bostonin maratonilla, mutta Daegun MM-maratonilla hänet hylättiin.

## Ennätykset
Lähde: IAAF
*3 000 metrin juoksu – 9.02,08 (2003)
*5 000 metrin juoksu – 15.47,83 (2003)
*10 kilometrin juoksu – 31.40 (2010)
*Tunnin juoksu – 18&nbsp;517 m (2008)
*20&nbsp;000 metrin juoksu – 1.05.35,3 (2009) 
*20 kilometrin juoksu – 1.04.29 (2010)
*Puolimaraton – 1.07.18 (2009)
*Maraton – 2.23.44 (2008)

## Lähteet
Ville Vuorela

**Ville Tuomas Vuorela** (s. 4. marraskuuta 1973 Espoo) on suomalainen roolipelikirjailija ja pelisuunnittelija. Hän on kirjoittanut Petri Hiltusen luomaan Praedor-maailmaan sijoittuvat kirjat *Vanha koira* (Jalava) ja Käärmetanssija. Vuonna 2011 ilmestyi Vuorelan teos *Häirikkötehdas: nörttinä koulussa ja töissä*, joka kertoo hänen kokemuksistaan peruskoulussa. Vuorela julkaisee roolipelejä oman yrityksensä, Burger Gamesin, kautta.

## Teoksia
* 
* 
* 
* 
* 

## Lähteet

## Kirjallisuutta

* *Kotimaisia tieteis- ja fantasiakirjailijoita*. Toimittaneet Vesa Sisättö ja Toni Jerrman. BTJ Kirjastopalvelu, 2006. 

## Aiheesta muualla
* Praedor: Tekijät: Petri Hiltunen & Ville Vuorela . Burger Games.
* Jussi Ahlroth: Sotavasaralla tunnelmoiden. Helsingin Sanomat 5.1.2005.
* J. Tuomas Harviainen: Nörttinä koulussa ja koulun jälkeen . Turun ylioppilaslehti 3.2.2011.
* Ville Vuorela 375 Humanistia -sivustolla 18.6.2015. Helsingin yliopisto.
Risto Ahonen (kansanedustaja)

**Risto Sakari Ahonen** (8. helmikuuta 1943 Kauhajoki – 10. elokuuta 2008 Mynämäki) oli suomalainen poliitikko ja SDP:n kansanedustaja vuosina 1983–1991.

Ahonen työskenteli metallimiehenä ja merimiehenä ja oli pääluottamusmies. Hänet valittiin eduskuntaan Turun läänin eteläisestä vaalipiiristä. Hän oli myös presidentin valitsijamies 1982 ja 1988 sekä jäsenenä Nastolan kunnanvaltuustossa ja Uudenkaupungin kaupunginvaltuustossa.

## Lähteet
*
Oulunkylän Kiekko-Kerho

**Oulunkylän Kiekko-kerho ry** eli **OKK** on helsinkiläinen vuonna 1973 perustettu jääkiekkoseura. Seura toimii pohjois-Helsingin alueella. Joukkueen kotihalli on Malmin jäähalli.

Oulunkylän Kiekko-kerhon toiminnan painopiste on juniorikiekkoilussa. Sillä on n. 350 junioria ja joukkue kaikissa ikäluokissa, paitsi 00-ikäluokassa. Seuran A-juniorit pelasivat kaudella 2007–08 3. divisioonassa ja B-juniorit 4. divisioonassa. OKK:lla on myös viisi aikuisten joukkuetta, joista edustusjoukkue pelaa II-divisioonassa.

Oulunkylän Kiekko-kerho sai vuonna 1996 Nuori Suomi -laatusinetin. Se oli ensimmäinen pääkaupunkiseudun jääkiekkoseuralle myönnetty.

## Kasvatit ammattilaissarjoissa

*Jani-Petteri Helenius
*Joel Lehtinen
*Markus Piispanen
*Teemu Tallberg
*Janne Tavi
*Juha Jääskä

## Lähteet

## Aiheesta muualla
*Kotisivut
Voro (jalkapalloilija)

**Salvador González Marco** eli **Voro** (s. 9. lokakuuta 1963 Valencia, Valencian maakunta, Espanja) on espanjalainen uransa lopettanut jalkapalloilija. 

## Ura

Puolustajana pelannut Voro edusti pelaajaurallaan pääsarjatasolla Valenciaa, Deportivo de La Coruñaa ja Logroñésia. Deportivossa hän saavutti Espanjan cupin ja supercupin vuonna 1995. Espanjan maajoukkueessa Voro pelasi yhdeksän ottelua vuosina 1993–1995. Hän kuului joukkueen kokoonpanoon vuoden 1994 MM-kilpailuissa.

Voro nimettiin Valencian edustusjoukkueen päävalmentajaksi 21. huhtikuuta 2008 seurajohdon erotettua alankomaalaisen Ronald Koemanin. Aikaisemmin hän oli toiminut joukkueen delegaattina. Voron ottaessa tehtävän vastaan oli kautta jäljellä viisi ottelua ja joukkue oli sarjassa sijalla 15, kaksi pistettä putoamisviivan yläpuolella. Lähes ensimmäisenä tekonaan hän kutsui Koemanin hyllyttämän kolmikon David Albeldan, Miguel Ángel Angulon ja Santiago Cañizaresin takaisin joukkueen vahvuuteen. Voron valmentamana Valencia voitti neljä ottelua ja hävisi yhden, ja sijoittui sarjassa lopulta siedettävästi kymmenneksi. Viimeisen ottelun jälkeen Voro ilmoitti palaavansa entiseen tehtäväänsä joukkueen delegaattina.

Marraskuun lopussa 2015 Vorosta tuli jälleen Valencian päävalmentaja. Voron pesti jäi lopulta muutaman päivän mittaiseksi, kun seura palkkasi Gary Nevillen päävalmentajaksi. Hänen ainoassa ottelussaan Valencia pelasi 1–1 tasapelin FC Barcelonan kanssa.

Pako Ayestaránin saatua potkut Valencian peräsimestä 20. syyskuuta 2016 Vorosta tuli jälleen seuran väliaikainen päävalmentaja. Hän väistyi tehtävistään kuun lopussa, kun Cesare Prandelli aloitti työnsä Valencia-valmentajana. Italialaisen erottua tehtävistään 30. joulukuuta 2016 Vorosta tuli vuoden 2017 alussa jälleen Valencian päävalmentaja. Voron johdolla Valencia kipusi putoamisviivan tuntumasta liigan keskikastiin ja oli 12:s. Eroa putoamisviivaan kertyi lopulta 15 pistettä. Kauden jälkeen Valencian seurajohto ilmoitti, että kaudella 2017/18 Voron korvaa päävalmentajana Marcelino García Toral.

Voro jatkoi apuvalmentajana Marcelinon ja myöhemmin Albert Celadesin valmennustiimeissä. Kun Celades sai kesäkuussa 2020 potkut tehtävistään, tuli Vorosta jälleen seuran väliaikainen päävalmentaja kauden kuuden viimeisen kierroksen ajaksi.Valencia ceases Albert Celades and replaces former player ‘Voro’ Kauden jälkeen Voron korvasi Javi Gracia, joka puolestaan sai potkut toukokuussa 2021 ja Vorosta tuli jälleen päävalmentaja.Otra vez Voro... y van siete Kauden jälkeen Voron korvasi José Bordalas. Voro palasi Valencian päävalmentajaksi kahdeksannen kerran helmikuun alussa 2023, kun hän korvasi tehtävästä potkut saaneen Gennaro Gattuson.COMUNICADO OFICIAL Helmikuun puolivälissä hän jätti tehtävänsä, kun Rubén Barajasta tuli seuran uuso päävalmentaja. Voro luotsasi seuraa kolmessa ottelussa, joissa Valencia kärsi tappiot.Valencia: Ruben Baraja named manager after Gennaro Gattuso departure

## Lähteet
Sightless

**Sigthless** on suomalainen death metal- ja black metal -yhtye. Alun perin vuonna 1995 perustettu tamperelainen yhtye toimi useita vuosia muilla nimillä, kunnes vuonna 2004 syntyi Sightless. Yhtye julkaisi kolme promo-CD:tä, jotka johtivat levysopimukseen helsinkiläisen Stay Heavy Recordsin kanssa. Sightlessin debyyttilevy *Larvae of Trinity* julkaistiin suomessa 16. huhtikuuta 2008. Saksassa, Sveitsissä, Itävallassa ja Benelux-maissa albumi julkaistiin 25. toukokuuta 2008.

Sightless on ollut keikalla muun muassa seuraavien yhtyeiden kanssa: Mayhem, Gorgoroth, Noxa, Prohibitory, Catamenia, Deathchain, Sear, Alghazanth ja Darkwoods My Betrothed.

## Jäsenet
* Ivolach – laulu
* Antinist – kitara
* Therium – kitara
* Nectris – basso
* Creativore – rummut

## Diskografia
**Studioalbumit**
* 

**Demot**
* 
# Saintslayer
# God_Mode_On
# Shadow of the Mad Blind God
# Man=Beast=God=Satan

* 
# Higher Art of Bleeding
# Sell Your Messiah
# Unleashed
# Recruciy

## Aiheesta muualla

*
Cordwainer Smith

**Cordwainer Smith** (oikealta nimeltään **Paul Myron Anthony Linebarger**, 11. heinäkuuta 1913 Milwaukee,  Yhdysvallat – 6. elokuuta 1966 Baltimore, Yhdysvallat) oli yhdysvaltalainen Kiinan tutkija, psykologisen sodankäynnin asiantuntija ja kirjailijanimellä Cordwainer Smith tieteiskirjailija. Seitsemän Smithin novellia on julkaistu suomennettuna valikoimassa *Planeetta nimeltä Shajol*.

## Palkinnot ja tunnustukset
* Tähtivaeltaja-palkinto 1986 teoksesta *Planeetta nimeltä Shajol*

## Teoksia
### Suomennettu novellikokoelma
*  Sarja: Sci-fi-sarja
** Alpha Ralpha boulevard
** Balladi C'mellistä
** Kiinalaisilmiö
** Komentaja Suzdalin rikos ja riemuvoitto
** Kuinka aivot poltettiin
** Matami Hittonin Kisumisut
** Naurutalon kuollut rouva
** Neito joka purjehti Sielua
** Planeetta nimeltä Shajol

### Suomennettuja novelleja
* Rotan ja lohikäärmeen peli (1955). Aikakone 3/1990.
* Kiinalaisilmiö (1959). Teoksessa *Maailma mielen mukaan*, 1986,
* Gustiblen planeetalta (1962). Aikakone 4/1990.

## Lähteet
* *Ulkomaisia tieteiskirjailijoita 1*. Toimittaneet Toni Jerrman ja Vesa Sisättö. BTJ Kirjastopalvelu, 2004

### Viitteet

## Aiheesta muualla

* Leena Peltonen: Miten tästä eteenpäin? Historialliset tulevaisuusspekulaatiot. Aikakone 1994/2000.
* Juhani Hinkkanen: Tulevaisuushistorian bibliografiaa. Aikakone.
Kielot

**Kielot** eli **kellokielot** (*Convallaria*) on parsakasveihin kuuluva kasvisuku. Siihen kuuluu useimpien lähteiden mukaan vain yksi laji, kielo eli euroopankielo (*Convallaria majalis*). Kielon ja sen lähilajien taksonomiassa on kuitenkin tapahtunut 2000-luvulla useita muutoksia ja maantieteellisten muotojen luokittelu on vielä toistaiseksi epävarma.

Kielon pohjoisamerikkalainen muunnos *C. majalis* var. *montana* katsotaan joissakin lähteissä omaksi *C. majuscula* -lajikseen. Toisten tutkijoiden mukaan kyseessä puolestaan on muodon sijaan kielon alalaji, jolle on annettu tieteellinen nimi *C. majalis* subsp. *majuscula*. Myös kielon aasialaisen muunnoksen *C. majalis* var. *keiskei* taksonominen asema on epäselvä, sillä senkin katsotaan toisinaan muodostavan oman lajinsa *C. keiskei* tai *C. japonica*. Lisäksi kielon kaukasialaiset populaatiot on joskus luettu omaksi lajikseen *C. transcaucasica*. Aiemmin myös kiehkurakielo (*Polygonatum verticillatum*) on luettu kuuluvaksi *Convallaria*-sukuun.

Myös sukua ylemmän tason luokittelussa on tapahtunut muutoksia. *Convallaria*-suku luokiteltiin pitkään omaan kielokasvien (Convallariaceae) heimoonsa, mutta uusimman, vuonna 2009 julkaistun APG III -luokittelun mukaan ne kuuluvat nykyään parsakasvien (Asparagaceae) heimoon ja sen Nolinoideae-alaheimoon. Kyseinen alaheimo puolestaan tunnettiin aikaisemmassa, vuonna 2003 julkaistussa APG II -luokittelussa ruskuskasvien (Ruscaceae) heimona.

## Lähteet

## Aiheesta muualla
* Suomen Lajitietokeskus: Kielot (kellokielot) – ''Convallaria''
* United States Department of Agriculture (USDA): ''Convallaria''
Kano (täsmennyssivu)

**Kano** tai **Kanō** voi tarkoittaa:
* Kano, Nigerian osavaltio
** Kano, osavaltion pääkaupunki
*** Kanon emiiri, kaupungin perinteinen hallitsija
* Kano-malli, uusien tuotteiden tuotantoteoria
* Kano, hahmo Mortal Kombat -universumissa
* Kano, Kane Brett Robinson, brittiläinen rap-artisti
* Kano, italialainen tanssimusiikkiyhtye
* Kanō-koulukunta, japanilaisen maalaustaiteen koulukunta
* Kanō, japanilainen sukunimi:
** Jigorō Kanō (1860–1938), judon perustaja
** Takashi Kanō (1920-2000), jalkapalloilija
** Yuri Kanō (s. 1978), kestävyysjuoksija
NBA-kausi 2006–2007

**NBA-kausi 2006–2007** oli NBA-liigan 61. kausi. Runkosarja alkoi 31. lokakuuta 2006 ja päättyi 18. huhtikuuta 2007, jonka jälkeen käynnistyivät aina 14. kesäkuuta 2007 asti kestäneet pudotuspelit. Mestaruuden voitti San Antonio Spurs, joka kaatoi finaaleissa Cleveland Cavaliersin suoraan neljässä ottelussa.

## Tapahtumia

* Uusi virallinen pelipallo julkaistiin 28. kesäkuuta 2006 pidetyssä . Pelaajilta ja valmentajilta saatujen valitusten takia liiga kuitenkin palasi käyttämään entistä palloa vuoden 2007 ensimmäisestä päivästä lähtien.
*  pelattiin 18. helmikuuta 2007 Las Vegasissa. Lännen joukkue voitti ottelun 153–132 ja sen parhaana pelaajana palkittiin Kobe Bryant.
* Lähes 11 Philadelphia 76ersissä vietetyn kauden jälkeen Allen Iverson kaupattiin Denver Nuggetsiin.
* Kobe Bryant teki neljässä peräkkäisessä ottelussa yli 50 pistettä. Kyseinen putki on kaikkien aikojen listalla neljäntenä Wilt Chamberlainin putkien jälkeen.
* Jason Kiddistä ja Vince Carterista tuli kautta aikojen kymmenes samassa joukkueessa pelaava kaksikko, joka tekee samassa ottelussa tripla-tuplan. Edellisestä kerrasta oli kulunut jo lähes 20 vuotta, kun Michael Jordan ja Scottie Pippen ylsivät samaan saavutukseen.
* Toronto Raptors voitti historiansa ensimmäisen divisioonamestaruuden. Kyseessä oli myös ensimmäinen kerta, kun kanadalainen NBA-joukkue voittaa divisioonansa.
* Golden State Warriorsista tuli historian ensimmäinen joukkue, joka pudotuspeleissä sijoituttuaan kahdeksanneksi voittaa ensimmäisellä kierroksella konferenssin kärkijoukkueen paras seitsemästä -tyyppisten pudotuspelien aikana.
* Dirk Nowitzki voitti runkosarjan ja Tony Parker finaalien parhaan pelaajan MVP-palkinnon. Molemmissa tapauksissa oli kyseessä ensimmäinen kerta, kun eurooppalainen pelaaja voittaa palkinnon.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Dirk Nowitzki, Dallas Mavericks
* **Vuoden tulokas:** Brandon Roy, Portland Trail Blazers
* **Vuoden puolustuspelaaja:** Marcus Camby, Denver Nuggets
* **Paras kuudes pelaaja:** Leandro Barbosa, Phoenix Suns
* **Kehittynein pelaaja:** Monta Ellis, Golden State Warriors
* **Vuoden valmentaja:** Sam Mitchell, Toronto Raptors
* **Finaalien MVP:** Tony Parker, San Antonio Spurs

## Aiheesta muualla
Modulaatioindeksi

**Modulaatioindeksi** määrittelee kuinka paljon moduloitu signaali eroaa moduloimattomasta signaalista. Sen suuruuden määrittelee käytettävä modulaatio.
Aarne Lang

**Aarne Karl Adolf Lang** (19. huhtikuuta 1888 Jyväskylä – 3. huhtikuuta 1960) oli suomalainen jääkärieverstiluutnantti ja tilanomistaja.  
 
## Perhe ja opinnot
Langin vanhemmat olivat varatuomari August Edvard Adolf Lang ja Olga Augusta Rosvall. Hän kävi viisi luokkaa Oulun klassillista lyseota, minkä jälkeen hän jatkoi opintojaan ja suoritti farmaseuttitutkinnon vuonna 1909 ja jatkoi edelleen opintojaan Helsingin yliopiston farmaseuttisessa laitoksessa kolme ja puoli lukukautta. Hänet vihittiin avioliittoon vuonna 1918 Mary Helena Hartosen kanssa.
 
## Jääkäriaika

Lang liittyi yhtenä ensimmäisistä Saksassa järjestetylle Pfadfinder-kurssille 28. helmikuuta 1915. Hänet sijoitettiin joukon 2. komppaniaan, ja 31. elokuuta 1915 alkaen hänet liitettiin Kuninkaallisen Jääkäripataljoona 27:n konekiväärikomppaniaan, josta hänet siirrettiin 6. marraskuuta 1915 pataljoonan 3. komppaniaan ja edelleen 19. elokuuta 1916 pataljoonan täydennysjoukkoon ja 5. lokakuuta 1916 uudelleen 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa. Hän osallistui sotakoulun A-kurssiin Libaussa vuonna 1917.

## Suomen sisällissota
Lang astui Suomen armeijan palvelukseen 11. helmikuuta 1918 kapteeniksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 1. Jääkärirykmentin 2. Jääkäripataljoonan 1. komppaniaan, josta hänet siirrettiin 22. maaliskuuta 1918 komppanianpäälliköksi Reserviupseerikouluun (puolustusministeriön sotavänrikkikoulu).

## Sisällissodan jälkeinen aika
Sisällissodan jälkeen Lang komennettiin 5. elokuuta 1918 Karjalan rykmentti n:o 1:een, josta muodostettiin myöhemmin ensin Itä-Suomen jalkaväkirykmentti n:o 5 ja myöhemmin Pohjois-Savon rykmentti. Hänet sijoitettiin ensin III pataljoonan komentajaksi ja l. tammikuuta 1921 alkaen talouspäälliköksi sekä 8. maaliskuuta 1924 alkaen I pataljoonan komentajaksi. Hän hoiti useita kertoja rykmentinkomentajan tehtäviä. Hänet siirrettiin 11. heinäkuuta 1924 Polkupyöräpataljoona 3:n komentajaksi. Armeijasta hän erosi 10. lokakuuta 1925 ja toimi sen jälkeen vuosina 1926–1929 Keskinäisen Henkivakuutusyhtiö Suomen tarkastajana ja vuosina 1930–1932 Oy Nielsen & Winter ab:n edustajana ja vuosina 1933–1937 rohdoskauppiaana Helsingissä. Näiden työtehtäviensä jälkeen hän toimi Hietalahden kartanon omistajana Mikkelissä vuoteen 1950, jolloin hän muutti Helsinkiin. Luottamustehtävissä hän toimi 3. Divisioonan kunnianeuvoston jäsenenä vuosina 1919–1925. Hänet on haudattu Mikkelin maalaiskunnan hautausmaalle.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Ole Andreas Lilloe-Olsen

**Ole Andreas Lilloe-Olsen** (28. huhtikuuta 1883 Oslo – 30. huhtikuuta 1940 Oslo) oli norjalainen ampuja ja olympiavoittaja. Lilloe-Olsen on Norjan kaikkien aikojen menestynein urheilija kesäolympialaisissa. Hän voitti kuusi olympiamitalia, joista viisi oli kultaisia ja yksi hopeinen. Hän voitti kaikki mitalinsa 100 metrin hirviammunnasta ja sen eri variaatioista.

## Lähteet
Kylylahden kaivos

**Kylylahden kaivos** on Suomen entinen kaivos, joka sijaitsi Polvijärvellä kilometrin päässä Polvijärven kirkonkylästä Kaaville päin. Louhinta kaivoksessa päättyi 15. marraskuuta 2020, ja viimeiset malmierät nostettiin maan pinnalle 19. marraskuuta samana vuonna. Kaivos ylitti toiminta-aikanaan odotukset tuotannon määrässä. Kaivostoiminnan jälkeen maanalaiset käytävät täytettiin kivimassalla ja kaivosalue maisemoitiin.

Kaivoksesta louhittiin kuparia, kobolttia, nikkeliä, sinkkiä ja kultaa. Malmin louhinta tapahtui maanalaisesti. Kaivoksesta louhittiin vuosittain noin 550&nbsp;000 tonnia malmia, joka kuljetettiin rikastettavaksi Kaavin Luikonlahdessa sijaitsevalle rikastamolle.  

## Kaivoksen historia
Kaivoksen perusti Kylylahti Copper Oy, joka oli australialaisen Altona Mining Ltd:n suomalainen tytäryhtiö. Rakentamistyöt alkoivat syksyllä 2010. Ensimmäinen 700 metriä pitkä vinotunneli valmistui keväällä 2011.  Täyden kapasiteetin tuotanto oli suunnitelmien mukaan käynnissä kesällä 2012. Ruotsalainen monimetalliyhtiö Boliden AB osti Kylylahden kaivoksen kesällä 2014, ja se operoi kaivosta tuotannon päättymiseen saakka. Enimmillään kaivos ja rikastamo työllistivät Bolidenilla noin 130 henkeä, ja tuotannon loppuvaiheessakin noin 92. Lisäksi tuotanto työllisti noin 100 henkilöä urakoitsijoiden kautta.

## Viitteet
AMOS-3

**AMOS-3**, myös  **AMOS-60**, on Israelin tietoliikennesatelliitti, jota tulee operoimaan Spacecom. Se laukaistiin Zenit-3SLB-raketin ensimmäisellä lennolla LC-45/1:stä Baikonurin kosmodromista . Laukaisu oli myös Land Launchin ensimmäinen laukaisu. 

AMOS-3 perustuu Israelin Amos-satelliitti pohjaan. Sen tehon lähteenä on kaksoisaurinkopaneeli. AMOS-3 korvaa AMOS-1:n geosynkronisella radalla 4°W. AMOS-3:ssa on 15 K<sub>u</sub>/K<sub>a</sub>-kaistan transponderia, ja sen käyttöajaksi arvioidaan 18 vuotta.

## Lähteet
*
Marina Palace

**Marina Palace** on Turun keskustassa VII kaupunginosassa, Linnankadun ja Läntisen Rantakadun välissä sijaitseva hotelli. Vuodesta 2006 lähtien hotelli on kuulunut Radisson Blu -hotelliketjuun nimellä **Radisson Blu Marina Palace Hotel**. Hotellissa on 184 huonetta ja 300 hengen kokoustilat. Hotellitoimintaa on vuoden 2011 alkupuolelta asti hoitanut Turun Osuuskauppa.

## Historia

Hotelli Marina Palace valmistui vuonna 1973 ja vihittiin käyttöön alkuvuodesta 1974. Hotelli oli sekä palveluiltaan että arkkitehtuuriltaan ja sisustuksiltaan korkeatasoinen. Sen suunnittelusta järjestettiin vuonna 1970 yleinen arkkitehtuurikilpailu, jonka voittivat arkkitehdit Jaakko Rantanen ja Unto Rantanen. Hotellin urakoi Rakennustoimisto A. Puolimatka Oy. Hotelliyhtiön alkuperäiset osakkaat olivat suuruusjärjestyksessä Yhtyneet Ravintolat, Silja Line, Helsingin Osakepankki, Bore-varustamo, rakennusliike Puolimatka ja pienemmillä osuuksilla muun muassa vakuutusyhtiö Sampo-Tarmo, Rettig, Tehomainos, Valmet, Wihuri ja Wärtsilä. Hotelli- ja ravintolatoimintaa pyöritti aluksi Alkon tytäryhtiö Yhtyneet Ravintolat (myöhemmältä nimeltään Arctia). Arctian jälkeen hotelli kuului pohjoismaiseen Scandic-hotelliketjuun, joka puolestaan kuului viitisen vuotta Hilton-hotelliketjuun. Hilton myi Scandicin 2007.

Hotelli menestyi heti avaamisensa jälkeen hyvin, ja sinne majoitettiin muun muassa Turkuun saapuneet valtiovieraat sekä tasavallan presidentti. Hotellissa ovat yöpyneet muun muassa Ruotsin kuningas Kaarle XVI Kustaa ja kuningatar Silvia, Namibian presidentti Sam Nujoma ja Alankomaiden kuningatar Beatrix. Hotellin ylimmän kerroksen asunnossa asuu Hesburger-pikaruokaravintolaketjun omistaja Heikki Salmela.

1980-luvun puolivälissä Marina Palacea laajennettiin. 1990-luvun aikana hotellitoiminta vaikeutui, ja hotelli joutui muun muassa lomauttamaan työntekijöitään. 2000-luvun alussa Marina Palacen omistaja vaihtui useita kertoja, ja vuonna 2003 tuolloin Scandic-hotelliketjuun kuuluneen hotellin toiminta lopetettiin.

Scandic-hotellin lakkautettua toimintansa tiloihin suunniteltiin vanhusten palvelutaloa, mutta lopulta rakennus muuttui uudelleen hotelliksi. Vuonna 2006 täysin peruskorjattu Marina Palace liittyi *Radisson SAS* -hotelliketjuun. Hotellin pihan alle rakennettiin pysäköintihalli.

Hotellitoimintaa hoiti vuodesta 2006 lähtien SOK:n tytäryhtiö Sokotel Oy, joka myi liiketoiminnan vuoden 2011 alussa Turun Osuuskaupalle. Hotelli jatkaa toimintaa Radisson Blu -liikemerkin alla.

Rakennustaiteellisesti ja kulttuurihistoriallisesti arvokas  Aurajoen varrella sijaitseva hotellirakennus on suojeltu asemakaavassa.

## Lähteet

## Aiheesta muualla

*Hotellin www-sivu
NForce 4

**nForce 4** on Nvidian kehittämä emolevypiirisarja tietokoneen emolevyille. Piirisarja esiteltiin lokakuussa 2004. Piirisarja tukee AMD Athlon 64-bittisiä prosessoreita (Socket 754-, Socket 939- ja AM2 - liitäntöjä) ja Intel Pentium 4 LGA775 -prosessoreja. Socket 754 -versiossa HyperTransport-väylä on lukittu toimimaan 800 megahertsin kellotaajuudella (6,4 Gb/s siirtomäärä).

## Ominaisuudet

nForce4- ja nForce4-4x-emolevy
*Tukee 20 PCI-E-linjaa (nostettu 38-40 linjaa nForce4 SLI x16 -emolevyssä). Referenssiemolevyssä on asetettu yksi x16-liitäntä ja kolme x1-liitäntää, jättäen yksi linja käyttämättä.
*Tukee kymmentä USB 2.0-porttia.
*Tukee neljää SATA- ja neljää PATA-asemaa, jotka voidaan laittaa RAID 0- tai RAID 1-tilaan.
*Nvidian RAID-liitäntä, joka mahdollistaa RAID-tilasta toiseen vaihtamisen vaikka kesken käytön.
*Nvidian Ntune mahdollistaa ylikellottamisen Windowsista käsin.
*1000 megahertsin HyperTransport-liitäntä (jopa 8 Gb/s siirtomäärä).
*Kahdeksankanavainen AC97-ääniliitäntä.
*Gigabitin nopeuksinen internetliitäntä (ethernet).
*Ei tue Windows 95/98- eikä Windows Me -käyttöjärjestelmiä.
Elsa Vuontisjärvi

**Elsa Kaarina Vuontisjärvi** (4. lokakuuta 1937 Enontekiö – 24. toukokuuta 2017 Enontekiö) oli suomalainen kirjailija. Hän kävi kansakoulun ja kansanopiston ja hänen kirjalliseen tuotantoonsa kuului romaaneja, näytelmiä, radiokuunnelmia ja novelleja.

Vuontisjärvi harrasti kirjoittamista eri muodoissa nuoresta lähtien ja hänelle se oli elämäntapa. 

Vuontisjärven romaani *Proksinvainiot* käsitteli Enontekiön historiaa romaanin tapahtumien ajoittuessa 1700- ja 1800-lukujen vaihteeseen. Romaanissa *Pimennetyt ikkunat* Vuontisjärvi kuvaa sotavuosien tapahtumia Ylä-Lapissa lapsen näkökulmasta. Romaani *Pannajulistus* kertoo 1520-luvun Ruotsi-Suomen vaiheista. Muissa teoksissaan Vuontisjärvi käsitteli Lapin nykypäivän ongelmia erityisesti työttömyyttä.

## Teokset

### Romaanit

**Proksinvainiot.* 1993, Karisto
**Tie vie pohjoiseen*. 1995, Karisto
**Pimennetyt ikkunat.* 2006, Minerva
* *Pannajulistus.* 2014, Väylä-Yhtiöt

### Näytelmät

* *Pirkkalaisen tytär.* 1980-1981, Tornion kesäteatteri 
**Kotiinpaluu.* 1982,  Kuusamon näyttämö 

### Radiokuunnelmat

**Latusankari.* 1970 (julkaistu teoksessa *Kansan äänet: suomalaisia kansankuunnelmia* 1973)
**Sekatyömies.* 1973
**Kahden maan kansalaiset.* 1979

### Muuta tuotantoa

* Enontekiöläiset sodissa ja kotirintamalla 1939-1945. Veteraanimatrikkeli. Päätoimittaja: Elsa Vuontisjärvi ; matrikkelitiedot ja sotahistoria: Mikko Virrankoski. Enontekiön kunta, 2003.
* Lapin kansa. 08.04.2003. Yrjö Kokko kirjailijana : Yrjö Kokko -päivät 7.-9.4.2003 Tunturi-Lapin luontokeskuksessa Hetassa / Elsa Vuontisjärvi
* Luoteis-Lappi 21.10.1993, s. 7,18. Kummitukset ja manalaiset kristillisen Lapin eilisessä ja nykypäivässä / Elsa Vuontisjärvi.
* Raito 1991/ 1, s. 4-6. Maanviljelystä Enontekiöllä : ohraa viljeltiin jo 1700-luvun puolivälissä / Elsa Vuontisjärvi.
* Lapin kansa 21.10.1990, s. 12. Länsi-Ruijan kotiseutumuseo suomalaistaloon ; Storfjordin kuvakokoelma kertoo laajasti alueen historiasta / Elsa Vuontisjärvi.
* Tornionlaakson vuosikirja = Tornedalens årsbok. Tornionlaakson neuvosto = Tornedalsrådet : Tornionlaakson maakuntamuseo 2003. Kilpisjärven tien rakentaminen / Elsa Vuontisjärvi.

## Lähteet
Ernst Bertram

**Ernst Bertram** () oli saksalainen kirjallisuustieteilijä ja runoilija.

Bertram toimi Kölnin yliopiston professorina vuodesta 1922 vuoteen 1946, jolloin hänet erotettiin natsiyhteyksiensä vuoksi. Bertram tutki muun muassa Friedrich Nietzschen ja Adalbert Stifterin tuotantoa. Hänen merkittävimmät runoteoksensa olivat  *Gedichte* (1913), *Wartburg* (1933), *Griecheneiland* (1934) ja  *Die Fenster von Chartres* (1940).

## Lähteet
Säppi (yhtye)

**Säppi** oli vuosina 1987–1989 ja 2002 toiminut tamperelainen rock-yhtye sekä sen johtohahmon Seppo Hakasalon taiteilijanimi. Säpin tunnetuimmat kappaleet lienevät "Asfalttilaturi" ja Popedankin levyttämä "Kotiin".

## Kokoonpanot
**Kokoonpano 1985–1987**
* Seppo "Säppi" Hakasalo – kitara, laulu
* Eetu Tuominen – kitara, taustalaulu
* Kari "Big one" Suhonen – kitara, taustalaulu
* Jari "Young one" Suhonen – rummut
* Timo "T.Bone" Salo – basso, taustalaulu
* Tiina "Toni" Lähteenmäki – taustalaulu

### Kokoonpano 1987–1988
* Seppo "Säppi" Hakasalo – laulu
* Eetu Tuominen – kitara
* Arska Rautajoki – rummut
* Nipa Niilola – kitara
* Pertsa Tolonen – basso

### Kokoonpano 1988–1989 ja 2002
* Seppo "Säppi" Hakasalo – laulu
* Arska Rautajoki – rummut
* Nipa Niilola – kitara
* Pertsa Tolonen – basso

### Kokoonpano 1992–1993
* Seppo "Säppi" Hakasalo – laulu, kitara
* Pekka Okkonen – laulu, kitara
* Ari "Selkä" Pulkkinen – laulu, basso
* Hannu Tervaharju – basso
* Jarmo Lundell – rummut

## Diskografia

### Albumit
* *[[LP 1]]* (KRÄK KRÄLP 42, 1988)
* *[[Lintumies (Säpin albumi)|Lintumies]]* (KRÄK KRÄLP 47, 1989)
* *[[Poika Kotiin]]* (2002)

## Lähteet

* Säppi-orkesteri Pertsa Tolosen kotisivuilla
Hamlets

**Hamlets** (aiemmin *IBM Servlet-based Content Creation Framework*) on alun perin René Pawlitzekin IBM:llä kehittämä avoimeen lähdekoodiin perustuva ohjelmistokehys WWW-palvelujen toteuttamiseen. Hamlet määrittelee palvelman (), joka lukee XHTML-sivupohjan tiedostosta käyttäen SAX:ia. Tämän jälkeen sivu rakennetaan dynaamisesti lisäämällä sisältö niihin kohtiin pohjassa, jotka on merkitty tietyillä tageilla ja ID:illä muutamia takaisinkutsumetodeja () käyttämällä. Palvelman suorittamista voidaan nopeuttaa kääntämällä sivupohja konekielelle ennen Hamletsin ajamista.

Hamlets-kehysten avulla mahdollistetaan helppokäyttöisten, helposti ymmärrettävien ja kevyiden palvelmien kehitystä. Hamletseja käyttämällä voidaan myös taata sisällön ja esitystavan täydellinen erottelu.

## Aiheesta muualla

*Hamletsin kotisivu
Ferdinand Lassalle

**Ferdinand Johann Gottlieb Lassalle** (alun perin **Lassal**; ) oli yksi Saksan sosiaalidemokraattisen puolueen perustajista ja merkittävä sosialismin teoreetikko.

## Elämäkerta

Lassalle syntyi varakkaaseen juutalaiseen Lassalin silkkikauppiasperheeseen, mutta muutti sukunimensä aikaansaadakseen ranskalaisen ja vallankumouksellisemman vaikutelman. Lassalle opiskeli Breslaun ja Berliinin yliopistoissa, joissa hän tutustui Georg Wilhelm Friedrich Hegelin ajatuksiin. 1800-luvun puolessavälissä hän tutustui Karl Marxin teoksiin ja kehitti oman ”valtiososialismin” teoriansa. Marxista poiketen Lassalle ei uskonut, että porvaristo täytyi tuhota täysin, ja hän myös katsoi nationalismilla olevan myönteisiä vaikutuksia. Lassallesta tuli pian yksi saksalaisen työväenliikkeen johtohahmoista.

Marxin elämäkerturi Francis Wheen on paljastanut Lassallen olleen varsin narsistinen ja egoistinen persoona, ja sosialistisesta työstään huolimatta erittäin porvarillisesti elävä. Hän elätteli sankarikuvitelmia itsestään luokkataistelun ja vallankumouksen sankarina ja kirjoitteli muun muassa kansleri Otto von Bismarckille koko Saksan työväenliikkeen olevan tiukasti hänen käsissään.

Vuonna 1864 Lassalle kuoli kaksintaistelussa, joka sai alkunsa hänen romanttisesta suhteestaan itseään huomattavasti nuoremman naisen kanssa. Lassallen motiiveja ryhtyä tähän taisteluun on epäilty, ja ajateltu hänen kenties juuri katsoneen moisen tarpeeksi dramaattiseksi tavaksi kuolla, tai että hän olisi tosissaan alkanut uskoa ”omaan kuolemattomuuteensa”.

## Katso myös
*Rautainen palkkalaki

## Lähteet